खास यह कि अबकी बार 75 सालों के अंतराल के बाद यह दु:खद अवसर आया है। इससे पहले 1914, 1918 और 1940 से 1943 के चार सालों सहित कुल छह सालों को छोड़ दिया जाए तो केवल 1935 का साल ऐसा है जब किसी को भी इस पुरस्कार के योग्य नहीं माना गया। यानी छह बार दोनों विश्व युद्धों के कारण नोबल पुरस्कार की घोषणा नहीं हो पाई। दो बार ऐसा भी हुआ जब नोबल पुरस्कार विजेताओं ने पुरस्कार लेने से मना कर दिया। इनमें से फ्रांसिसी लेखक ज्यां पाल सात्र एक है। हांलाकि 2016 के पुरस्कारों की सूची में रॉक स्टॉर बॉब डिलन को शामिल करने से अकादमी को गंभीर आलोचनाओं से गुजरना पड़ा। पर 2017 में गैर विवादास्पद लेखक काजुओ इशिगुरो का चयन कर विवाद पर रोक लगाने का सार्थक प्रयास किया गया।